Návrh
Uznesenie vlády Slovenskej republiky
č. ...
z ...

k materiálu návrh opatrení na zabezpečenie štvrtej pravidelnej návštevy Európskeho výboru na zabránenie mučenia a neľudského či ponižujúceho zaobchádzania alebo trestania v Slovenskej republike v roku 2009 

Číslo materiálu:		
Predkladateľ:	podpredseda vlády Slovenskej republiky a minister spravodlivosti Slovenskej republiky 
 	
Vláda
A. 	berie na vedomie 
 
A. 1. 	vykonanie štvrtej pravidelnej návštevy Európskeho výboru na zabránenie mučenia a neľudského či ponižujúceho zaobchádzania alebo trestania v Slovenskej republike v roku 2009 (ďalej „Výbor CPT“) 
 	
B. 	schvaľuje 
 
B. 1. 	návrh opatrení na zabezpečenie štvrtej pravidelnej návštevy Výboru CPT v Slovenskej republike 

 
B. 2. 	návrh poverovacej listiny pre členov delegácie Výboru CPT na oprávnenie vstupovať a vykonávať mandát v miestach, v ktorých sú v Slovenskej republike umiestnené osoby zbavené slobody na základe rozhodnutia štátneho orgánu 
 	
C. 	poveruje 
podpredsedu vlády a ministra spravodlivosti, podpredsedu vlády a ministra vnútra, podpredsedu vlády a ministra školstva, ministra zdravotníctva a ministerku práce, sociálnych vecí a rodiny 
C. 1. 	na podpísanie poverovacích listín pre členov delegácie Výboru CPT 
 	
D. 	ukladá 
podpredsedovi vlády a ministrovi spravodlivosti, podpredsedovi vlády a ministrovi vnútra, podpredsedovi vlády a ministrovi školstva, ministrovi zdravotníctva a ministerke práce, sociálnych vecí a rodiny 
        a odporúča 
predsedom Banskobystrického samosprávneho kraja, Bratislavského samosprávneho kraja, Košického samosprávneho kraja, Nitrianskeho samosprávneho kraja, Prešovského samosprávneho kraja, Trenčianského samosprávneho kraja,  Trnavského samosprávneho kraja a Žilinského samosprávneho kraja,

D. 1. 	zabezpečiť informovanie zamestnancov zariadení uvedených v prílohe č. 1 návrhu opatrení o schválených opatreniach na zabezpečenie štvrtej pravidelnej návštevy Výboru CPT v Slovenskej republike 

 
D. 2. 	zabezpečiť vykonanie mandátu Výboru CPT, najmä zabezpečiť v ľubovoľnom čase vstup členov delegácie Výboru CPT do miest, kde sa nachádzajú osoby zbavené slobody, voľný pohyb v týchto miestach a možnosť rozhovoru s týmito osobami bez prítomnosti tretích osôb a možnosť nahliadnuť do dokumentov týkajúcich sa osôb zbavených slobody a robiť si ich fotokópie 

 
D. 3. 	uskutočniť prijatie členov delegácie Výboru CPT na ich žiadosť 

 
D. 4. 	zabezpečiť, aby pri návšteve Výboru CPT boli styčné osoby uvedené v prílohe č. 2 návrhu opatrení k dispozícii členom Výboru CPT pri výkone mandátu 

podpredsedovi vlády a ministrovi spravodlivosti 
D. 5. 	predložiť príslušným ministrom na podpis poverovacie listiny pre členov Výboru CPT  

 
D. 6. 	predložiť na rokovanie vlády informáciu o termíne štvrtej pravidelnej návštevy Výboru CPT v Slovenskej republike  

Vykonajú: 	
podpredseda vlády Slovenskej republiky a minister spravodlivosti Slovenskej republiky,
 podpredseda vlády Slovenskej republiky a minister vnútra Slovenskej republiky 
podpredseda vlády Slovenskej republiky a minister školstva Slovenskej republiky,
minister zdravotníctva Slovenskej republiky, 
ministerka práce, sociálnych vecí a rodiny Slovenskej republiky	
Na vedomie: 	generálny prokurátor 
predsedovia samosprávnych krajov